
                              21. ROČNÍK
MAJSTROVSTVÁ SLOVENSKA                                                                                                    V MAŽORETKOVOM ŠPORTE
                            1-5.2026 – 3.5.2026
             Malé formácie baton, pom- pom, mix, flag, mace, akrobatický baton
Veľké formácie baton, pom-pom, mix, flag, klasické mažoretky pom-pom, klasické mažoretky baton, mace –pódiové choreografie
Defile - baton, pom-pom ,klasické mažoretky- baton– 

 PROPOZÍCIE 
MAJSTROVSTVÁ SLOVENSKA V MAŽORETKOVOM ŠPORTE 2026
VYHLASOVATEĽ A ORGANIZÁTOR:  

                              
Asociácia mažoretkového športu SLOVENSKO / AMaS/ 

   Korešpodenčná adresa:


   AMaS, CVČ, Ul. Lánska 2575/92, 01701 Považská Bystrica

    t.č.: 
+421 903 47 13 98                                   

    e – mail: 
office@amas.sk        web: www.amas.sk
                                              
elllapb@gmail.com 
 HLAVNÝ  SPOLUORGANIZÁTOR:    

                                    Mažoretky Cheeky Girls a MK Diaz
                                     Kontaktná osoba: Lenka Mihalik Šoldrová
  t.č.:   0919 320 887                                                                           email: lenka.soldrova@gmail.com
 ĎALŠÍ   SPOLUORGANIZÁTOR:    


Mesto  Spišská Nová Ves, Mesto Krompachy, Obec Prakovce
NÁZOV  SÚŤAŽE : Majstrovstvá Slovenska v mažoretkovom športe 2026
DRUH SÚŤAŽE:  
Celoštátna  kvalifikačná a postupová  súťaž mažoretiek v súťažných sekciách: baton, pom-pom, mix, flag, akrobatický baton, mace, klasické mažoretky baton, klasické mažoretky pom-pom.
 Majstrovstvá Slovenska sú  nominačná a kvalifikačná súťaž  pre  medzinárodné súťaže MWF:  
MAJSTROVSTVÁ EURÓPY 2026-  Varaždin Croatia
MAJSTROVSTVÁ SVETA 2026 Katowicw - Poland                                        
Nominácia na  Majstrovstvá Európy a Majstrovstvá Sveta  MWF 2023 vo vekových kategóriách  kadet, junior a senior :

· Sólo  

         (baton, 2xbaton, pom-pom, mace, akrobatický baton)        1- 3.miesto

· duo alebo trio    
         (baton, pom-pom, mace)                                                      1- 3.miesto               
· miniformácia     

       (baton, pom-pom, mix, flag, mace)                 
                  1- 4.miesto               
· veľká formácia – podio     (baton, pom-pom, mix, klasický pompom, flag, mace)      1-5. miesto
· veľká formácia  - defilé    (baton, pom-pom,  klasický baton)                                      1.-5. miesto

Podmienkou získania nominácie na ME a MS je okrem  umiestnenia aj dosiahnutie príslušného bodového ohodnotenia. Súťaž bude riadená podľa platných  propozícií a pravidiel Súťažného poriadku mažoretkového športu – AMaS Slovensko. 
TERMÍN SÚŤAŽE  :  1.5.2026- 3.5.2026
MIESTO KONANIA:   Športová hala
Adresa: Za Hornádom 898, 052 01 Spišská Nová Ves
Kapacita na sedenie: 800 miest
ÚČASŤ V SÚŤAŽI
Súťaže sa môžu zúčastniť iba členovia Asociácie mažoretkového športu, a to v súlade Pravidlami mažoretkového športu AMaS a platným prestupovým poriadkom. Individuálny člen sa môže zúčastniť súťaže iba v disciplíne sólo: baton, 2baton, pom-pom, mace a akrobatický baton.
ŠTARTOVNÉ   

Štartovné je 8 €  /1 osoba/1 štart   (+ náhradníčky)
Štartovné je potrebné do 26.4.2026 na účet AMAS - IBAN SK92 7500 0000 0040 3005 1667

BIC/ SWIFT: CEKOSKBX

Názov účtu: Asociácia mažoretkového športu Slovensko (AMaS)

Peňažný ústav: ČSOB 
Členovia, ktorí nebudú mať zaplatené štartovné  do  termínu  nebudú mať povolený štart na MSR 2026 a zo súťaže budú vylúčení. V prípade oneskorenej platby je 100% penále za omeškanie.
Súťažiaci  musí mať do termínu uzávierky prihlášok na súťaž vyrovnané všetky finančné a administratívne  záležitosti  týkajúce sa členstva v asociácií AMaS Slovensko. 

Každý mažoretkový súbor môže prihlásiť do jednotlivej súťažnej disciplíny najviac:

· jednu  malú formáciu (sólo, duo- trio, mini) baton, 2x baton, pom-pom, mix, flag, mace, akrobatický baton, 

· jednu veľkú formáciu baton, pom-pom, mix, mace, flag, klasické mažoretky pom-pom,
· jednu formáciu defilé baton, pom-pom, klasické mažoretky baton,   
a to v každej vekovej kategórii a v každej vyhlásenej súťažnej disciplíne. V malých formáciách môže jedna  mažoretka  štartovať najviac 3x  baton, najviac 3x pom-pom a najviac 1x mix, 1x flag, 1x akrobatický baton, 3x mace.
PRIEBEH  SÚŤAŽE
      Súťaž sa riadi  platnými Pravidlami mažoretkového športu AMaS Slovensko a platného prestupového poriadku AMaS Slovensko. Poradie súťažných vystúpení pre každú kategóriu vylosuje organizátor a výsledné súťažné poradie vopred oznámi formou štartovacej listiny. 
Štartujúca formácia musí byť pripravená pred ohraničenou plochou (v pódiových skladbách) a na štartovacej čiare (v defilé). Ostatné súťažiace nesmú stáť bezprostredne za štartujúcou formáciou a rušiť tak súťažné vystúpenie svojím rozcvičovaním.

PRIHLÁŠKY
Uzávierka prihlášok  na súťaž je   28.03. 2026
POZOR!  Deň uzávierky je deň, kedy už musia byť  prihlášky na  adrese  uvedenej na príjem prihlášok /office@amas.sk/ , nie je to deň odoslania prihlášky. Prihlášky žiadame vypĺňať a zasielať aj elektronicky!!!
U prihlášok podaných  po uzávierke sa zvyšuje registračný  a štartovací poplatok  o 100%. 
Prihlášky si môžete stiahnuť z  webovej stránky asociácie AMaS Slovensko alebo si ich vyžiadať na           emailovej adrese: martina.kurilova1@gmail.com, office@amas.sk
Súčasťou prihlášky sú menné zoznamy súťažiacich. 
Organizátor si vyhradzuje právo odmietnutia prihlášky podanej po uzávierke Po uzávierke prihlášok, t.j. 28.03.2023 nie je možné vykonávať zmeny v disciplínach ani kategóriách, akceptovateľné sú zmeny len v menných zoznamoch (kategórie a disciplíny musia ostať nezmenené). Prípadné zmeny v prihláškach je možné nahlásiť najneskôr 7 dní pred začiatkom súťaže (v tomto prípade do 22.4.2026). Po tomto termíne sú zmeny možné  iba v odôvodnených  prípadoch, a to len po konzultácií s vyhlasovateľom súťaže (resp. organizátorom).
V deň súťaže už žiadne zmeny v prihlásených formáciách nebudú akceptované. Súbor, ktorý nenahlási zmeny v dostatočnom časovom predstihu bude sankcionovaný.

Štartovné sa uhrádza v plnom rozsahu podľa prihlášok poslaných a upravených do 28.03.2026.
Adresa odoslania  prihlášok:  / v papierovej forme/
                                 Elena Martinková    

                             
Asociácia mažoretkového športu Slovensko
                                 Centrum voľného času 

                                 Ul. Lánska 2575/92, 01701 Považská Bystrica 
Prosím Vás o zaslanie na obe adresy
(za účelom koordinácie a kontroly)
                                 email:  martina.kurilova1@gmail.com
                                              office@amas.sk         

    Podaním prihlášky udeľuje účastník súhlas, aby v databáze AMaS Slovensko boli spracované a použité osobné údaje vedúcich, súťažiacich a skupín, ktoré sa nachádzajú v prihláške na Majstrovstvá Slovenska v mažoretkovom športe, a to pre  organizačné, propagačné a evidenčné potreby, pre tlačové  informácie, a na web stránke a sociálnych sieťach (v zmysle zákona SR č. 18/2018 Z. z. o ochrane osobných údajov a o zmene a doplnení niektorých zákonov). Správca databázy neposkytne  kontaktné údaje iným subjektom bez súhlasu príslušnej osoby.

VEKOVÉ  KATEGÓRIE

Deti :       
do 7 rokov            


Kadetky:  
7– 11 rokov        


Juniorky:  
12 – 15 rokov         


Seniorky:  
16 a viac rokov       

Rozhodujúci je vek, dosiahnutý v roku konania súťaže t.j. rok 2026, bez ohľadu na mesiac narodenia. 
KONTROLA: na MSR 2026 môže AMaS Supervisor "náhodným výberom" kontrolovať vek súťažiacich. Vzhľadom na to musí mať vedúca každej súťažnej skupiny pred nástupom na súťažnú  plochu pripravené doklady k overeniu veku (preukaz člena). V prípade požiadavky na kontrolu vedúca doklady predloží poverenej osobe. Prekročenie vekového limitu bude potrestané diskvalifikáciou (platí aj v prípade, že vyzvané súťažiace sa odmietnu preukázať  potrebným dokladom).

POROTA
Porota je navrhnutá organizátorom a  vyhlasovateľom  súťaže.
Porota je tvorená z :

· 3 - 5 hlavných porotcov – s platným osvedčením porotcu pre národné súťaže AMaS Slovensko a medzinárodné súťaže MWF
· 1 – 2 technickí porotcovia 
· 1 delegáta 
Vo vyhradenom priestore môžu hodnotiť súťažné vystúpenia aj tieňoví porotcovia, ktorí majú osvedčenie národného porotcu, ale neboli nominovaní do hlavnej poroty. Výsledkové listiny tieňových porotcov nie sú do hodnotenia súťažného vystúpenia zarátavané. 

AKREDITÁCIA 
	1.5.2023 – Piatok   
	Podľa časového  harmonogramu 2 hodiny pred začiatkom súťaže


	2.5-3.5.2026  SOBOTA, NEDEĽA   
	od 6.00 do 7.30 hod  v športovej hale


Členovia, ktorí  nebudú mať zaplatené štartovné, stravu a ubytovanie  do  ukončenia akreditácie  nebudú mať povolený štart na MSR 2026 a zo súťaže budú vylúčení. 
Prihláseným skupinám bude v dostatočnom časovom predstihu zaslaný e-mail s programom, štartovacími listinami a potrebnými dokumentmi. Na MSR nebude k dispozícii buletín ani ostatné zaslané dokumenty v tlačenej podobe.Štartovné listiny budú zverejnené dva dni pred konaním MSR na webovej stránke asociácie. 
  Rozcvičenie a priestorové skúšky 

 Priestorové skúšky nebudú na súťažnej ploche k dispozícii  

V súťažných  priestoroch  je umožnené  rozcvičovanie  súťažiacich ( len v čase pred otvorením súťaže ), nie je však povolený oneskorený tréning alebo predvádzanie ucelených  súťažných zostáv. V takomto prípade môže organizátor  súťažiace prerušiť a vykázať ich zo súťažného priestoru. Najneskôr  15 min pred otvorením súťaže sú súťažné priestory uzatvorené ( dodržiava sa tzv. zvukový kľud). 
PODIOVÉ CHOREOGRAFIE

DEFILÉ 

Priestory pre defilé sa nachádzajú  v priestoroch haly, šírka na defilé 6 m, dĺžka 77 m a priestor pre nástup a odchod 4,5 m. Tvar defilé je v tvare „U“ (zákruty nebudú  kruhové ale hranaté).

                                                                                            40m
                                          17.5m
17,5m
                                                       Cieľ                                                                         Štart
ŠATNE 
Počet šatní v športovej hale je obmedzený. Na prezlek a uloženie vecí môžete využiť priestory kúpaliska hneď vedľa športovej haly, prepojené spoločnou chodbou. 
 AKUSTICKÉ SKÚŠKY A HUDBA
Akustické skúšky  ukončí  organizátor  podľa  organizačných potrieb najneskôr 15 minút pred otvorením súťaže. Od  tejto doby musí byť dodržiavaný  tzv. zvukový kľud.  

Vedúci zodpovedá za technickú kvalitu záznamu a presné označenie skladby k súťaži, ktorú poslal vopred. Používa sa hudba reprodukovaná (play-back) zaslaná vedúcim súboru. Vedúci súboru má mať zálohu audiozáznamov na USB a v prípade technických problémov ich poskytnúť zvukárovi.
Vaše hudobné podklady je potrebné zaslať na e-mail : diaz.prakovce@gmail.com  vo formáte mp3 najneskôr do 13. 04. 2026. Každá choreografia bude mať svoje poradové číslo. Hudbu si bude možné u zvukára vyskúšať a skontrolovať. Čísla choreografií budú zverejnené v štartovnej listine. Hudobné súbory pomenujte nasledovne: SÚBOR_DISCIPLÍNA_NÁČINIE_ VEKOVÁKATEGÓRIA_= napr. NELLY_VF_BATON_KADET. Pre prípad istoty majte hudbu u seba na USB.

Akustické skúšky ukončí organizátor podľa organizačných potrieb najneskôr 15 minút pred otvorením súťaže. Od tejto doby musí byť dodržiavaný tzv. zvukový kľud.

Zabezpečenie:  

Športová hala a celý areál budú chránené mestskou políciou a súkromnou bezpečnostnou službou. Počas celej súťaže bude zabezpečená záchranná a lekárska služba a hasiči.  

Parkovanie áut a  autobusov:
Parkovanie osobných automobilov budem možné priamo pri športovej hale, parkovanie  autobusov bude zabezpečené pri futbalovom štadióne FK Spišská Nová Ves
Vzdialenosť od športovej haly 750m 
ZDRAVOTNÁ SLUŽBA
Zdravotná služba je zabezpečená a po celú dobu trvania súťaže sa zdržuje na vyhradenom stanovišti v blízkosti súťažných priestorov. Vedúca (prihlasovateľ) skupiny zodpovedá za zdravotný stav a poistenie jednotlivých členiek svojho súboru a doprovodu pre cestu a pobyt.

UBYTOVANIE A STRAVA POČAS  SÚŤAŽE

Uzávierka  prijímania objednávok na stravu  je najneskôr do 15.4.2026
                                     Na adresu: cheekygirls@centrum.sk
Kontaktná osoba: Mgr. Anna Kováčová, tel.kontakt: 0903 695 455
 Uzávierka  prijímania objednávok na ubytovanie  je najneskôr do 15.4.2026
                                     Na adresu: cheekygirls@centrum.sk
Kontaktná osoba: Lenka Čurillová , tel.kontakt : 0902 301 984
Prípadné zmeny v počte stravníkov a ubytovaných treba nahlásiť  maximálne  do 20.4.2026
výhradne e-mailom uvedeným vyššie. 
Po tomto termíne nebudú  zmeny  počtu stravníkov a ubytovaných akceptované. 
Po vyplatení stravy budú vydané stravné  lísky.
V prípade špeciálnej stravy (napr. bezlepkovej, bezlaktózovej,..) je potrebné napísať poznámku pri objednávke.

Účastník súťaže nesie zodpovednosť za problémy vzniknuté nesplnením povinnosti oznámiť aktuálny počet stravníkov a ubytovaných. Reklamácie na stravu treba uplatňovať počas súťaže v dobe vzniknutého problému, po ukončení súťaže sú reklamácie bezpredmetné. ( bližšie informácie a objednávkový formulár  v prílohe).

VIDEOZÁZNAM  A FOTENIE POČAS  SÚŤAŽE

Natáčanie videozáznamov rodičmi, divákmi  a inými účastníkmi  súťaže  je rušivým elementom  samotnej súťaže a pôsobí rušivo  na súťažiace i porotu. Z tohto dôvodu  nesmie  žiaden kameraman alebo fotograf vstupovať na stanovište poroty, do súťažného priestoru a do ochranného pásma  súťažnej plochy. Tzv. divácky záznam  je  možné  natáčať  iba  z priestoru  pre divákov na to určeného.

Natáčanie videozáznamov celých zostáv a celého súťažného, alebo sprievodného  programu  pre komerčné, dokumentárne a iné účely je možné iba na základe zmluvy, a po zaplatení poplatku stanoveného organizátorom.
Fotenie jednotlivých súťažiacich  bude možné len z vyhradeného priestoru, ktorý bude na tento účel vyhradený  organizátorom. V tomto priestore sa môžu zdržiavať nanajvýš dvaja  účastníci sprievodu  práve vystupujúceho kolektívu.   Žiadame  súťažiacich, aby dodržiavali tieto pokyny a upozornili na to aj ostatných účastníkov súťaže. Veríme, že  spoločne sa tak  vyhneme prípadným nedorozumeniam a zabezpečíme tak plynulý a ničím nerušený priebeh súťaže.

Fotenie bude zabezpečené profesionálnou firmou.
SÚŤAŽNÉ DIELA A AUTORSKÉ PRÁVA
Choreografie pre pochodové defilé a  pódiové zostavy sú predmetom autorského práva. Choreografie súťažných zostáv sú predvádzané vo verejnej súťaži (súťažné dielo) a tak platí, že autori  poskytli  licencie k účelu súťaže (podľa autorské o zákona  č. 185/2015 Z. z)
Autori choreografií udeľujú organizátorovi súťaže oprávnenie prevádzkovať dielo  naživo a predvádzať ho verejnosti, zabezpečovať a rozmnožovať pre dokumentárne, propagačné a študijné účely zvukové a obrazové záznamy súťažných zostáv.

Pokiaľ je  rozmnožovanie zvukovo obrazového záznamu súťažnej zostavy zabezpečené pre osobnú potrebu inými osobami (divákmi, vedúcimi, doprovodom), má autor právo na odmenu od týchto osôb. Do autorského práva nezasahuje ten, kto v choreografii  použije v odôvodnenej miere prvky či pasáže (kombinácie prvkov) zo zverejnených  choreografií iných autorov.

OCHRANA  CENNOSTÍ
Organizátor počas doby konania súťaže nezodpovedá za stratu osobných vecí, poškodenie majetku účastníkov súťaže a nenesie zodpovednosť za škody nimi spôsobené. Zároveň nenesie ani zodpovednosť za akékoľvek škody vzniknuté účastníkom počas  súťaže spôsobené vyššou mocou, ako sú napr. živelné pohromy, prerušenie dodávky elektrickej energie, vody a plynu, teroristickými útokmi, prípadne inými okolnosťami, ktoré sú mimo jeho kontroly a dosahu.  
VPLYVY  NA PRIEBEH SÚŤAŽE 
Zhoršenie klimatických podmienok: 

· Organizátor preruší súťaž a ďalší priebeh súťaže konzultuje s hlavným spoluorganizátorom súťaže. 

· Námietky (vlastné alebo súťažiacich) proti pokračovaniu súťaže tlmočí výhradne vedúci  delegátovi súťaže.

· O pokračovaní alebo zrušení  súťažnej disciplíny  rozhoduje vyhlasovateľ (organizátor) spolu s  hlavným spoluorganizátorom.

Zdravotná indispozícia pred súťažným vystúpením:

· Náhla zdravotná indispozícia jednotlivých súťažiacich pred zahájením súťažného vystúpenia nie je dôvodom k zmene štartovného poradia.

· Organizátor si vyhradzuje právo po prehodnotení okolností prerušiť súťaž  na dobu 5 minút. Počas tejto doby sa vedúci musí rozhodnúť či príslušné miesto v zostave nechá voľné alebo ho obsadí  náhradníčkou, prípadne zruší súťažné vystúpenie.
Zdravotná indispozícia počas súťažného vystúpenia:

· V prípade vážnej zdravotnej indispozície počas súťažného vystúpenia a na žiadosť vedúcej skupiny môže organizátor po konzultácií s porotou umožniť opakovanie  súťažnej zostavy.  

Opustenie súťažného priestoru:

· Pokiaľ  jednotlivé súťažiace z formácie prerušia vystúpenie a opustia súťažný priestor pred koncom zostavy, je hodnotenie anulované a takáto formácia nemá nárok na opakovanie súťažnej zostavy.

Prezliekanie kostýmov:

· Potreba prezliekania medzi súťažným vystúpením nie je dôvodom k zmene štartovného  poradia.
TITULY A CENY:

Tituly sa udeľujú v každej vekovej kategórií za :  
1. miesto – MAJSTER  SR
2. miesto  - I. VICEMAJSTER  SR
3. miesto – II. VICEMAJSTER  SR
Súťažné diplomy sa udeľujú za 1. – 6. miesto v každej kategórií a disciplíne.
Titul Majstra SR je udeľovaný len v prípade ak sú v disciplíne a kategórii minimálne 3 súťažiaci. V PRÍPADE , že je ich menej je udeľované 1.2.3.miesto avšak o udelení titulu pri menšom počte môže po dosiahnutí kritérii hodnotenia rozhodnúť porota.
Vedúci skupiny zodpovedá  za dodržiavanie týchto  propozícií, plnenie súťažných pravidiel, za bezpečnosť a zdravotný stav súťažiacich. Dodržiavaním  daných pokynov  sa  nám spoločne  podarí  úspešne zorganizovať 21. ročník Majstrovstiev  Slovenska v mažoretkovom športe 2026 v Spišskej Novej Vsi. Súťažiace a vedúce skupín budú pre voľný vstup označené farebnou páskou.
Tešíme sa na Vás a Vaše mažoretkové súbory, slovenskú tvorbu a originalitu.

Šťastný krok, príjemný úsmev a veľa úspechov počas súťaže všetkým súťažiacim prajú
ASOCIÁCIA  MAŽORETKOVÉHO ŠPORTU SLOVENSKO

Mažoretky Cheeky Girls a MK Diaz
Mesto Spišská Nová Ves
odchod

